Les Jornades Canines d'Educació per a la Convivència conclouen amb gran èxit de participació
10 de febrer 2020

![Imagen 1](/media/o2kjlhpf/82maq_clausura-jornadas-educacion-canina-33.jpg)![Imagen 2](/media/lctgstvf/82maq_clausura-jornadas-educacion-canina-205.jpg)

Finalitzen amb èxit les Jornades Canines d'Educació per a la Convivència que ha organitzat l'Ajuntament de Sagunt, a través de la regidoria de Sanitat i Consum, junt al Centre d'Ensinistrament Caní de València K9. Es tracta d'unes jornades canines d'educació que s'han desenvolupat per primera vegada en el municipi i que s'han celebrat durant els últims tres caps de setmana. 

  

L'última de les sessions pràctiques va tindre lloc ahir, diumenge 9 de febrer, al solar del carrer Illa Menorca del Port de Sagunt (a l’altura de la rotonda de la barca) i va comptar amb una gran afluència de públic. A més de la sessió pràctica de les jornades, també es va desenvolupar un concurs caní de bellesa, així com una exhibició de gossos antidrogues i antiexplosius. Una vegada finalitzat l'esdeveniment es van entregar els trofeus als amos de les mascotes guanyadores del concurs en les seues diferents categories, des dels més cadells fins als adults.

  

![](/media/fjjl1wt5/82c_clausura-jornadas-educacion-canina-90.jpg)  
![](/media/gzijq1so/82c_clausura-jornadas-educacion-canina-192.jpg)  
  

L'alcalde de Sagunt, Darío Moreno, assegura que esta iniciativa ha sigut tot un èxit, tant per la gran assistència de veïns i veïnes com pels continguts impartits en les jornades, en les quals s'ha parlat de convivència, de les implicacions i obligacions que tenen els amos de les mascotes i de millorar la relació entre propietari i mascota, la qual cosa repercutix i és positiva per a tota la societat. Per això, Moreno explica que «**ja estem pensant en què fer per a continuar amb este projecte i donar-li continuïtat perquè hi ha hagut molta gent interessada i una gran afluència de públic que ha quedat molt satisfet. Ha sigut una iniciativa molt positiva que la ciutadania ha sabut apreciar i l'Ajuntament ha de continuar apostant i treballant en esta línia**».

  

D'altra banda, el regidor de Sanitat i Consum, Javier Timón, ha declarat que «**clausurem les jornades amb molta satisfacció per haver complit amb el nostre objectiu; els assistents ens han traslladat els seus comentaris positius i això ens anima a continuar amb este projecte. Han sigut unes jornades que no sols anaven dirigides a l'educació dels animals, sinó també dels amos, perquè siguen conscients de les seues obligacions i de com afavorir la convivència ciutadana per a crear un efecte positiu entre mascotes i la resta de la ciutadania**». En este sentit, el regidor expressa que, tant pel nivell d'assistència com per l'interés despertat en el públic, continuaran realitzant este tipus d'activitats amb l'objectiu d'aconseguir una ciutat més neta i amable amb els animals, creant així un entorn de convivència.

  

![](/media/ix1plnjv/82c_clausura-jornadas-educacion-canina-12.jpg)  
![](/media/ogufb0al/82c_clausura-jornadas-educacion-canina-122.jpg)  
  

El curs, totalment gratuït, ha constat d'una part teòrica i una altra pràctica. En primer lloc, s'han realitzat dos classes teòriques en les quals s'ha ensenyat, entre altres qüestions, a interpretar el llenguatge corporal dels gossos i a millorar la convivència entre la ciutadania i les mascotes. A les quatre sessions pràctiques els propietaris han anat acompanyats dels seus cans i se’ls ha ensenyat pautes de conducta.

  

Des del departament de Sanitat i Consum asseguren que continuaran realitzant projectes similars a les Jornades de Canines d'Educació per a la Convivència i treballant en esta línia per a complir amb els seus objectius d'afavorir la conducta animal, la convivència ciutadana i el civisme.​​​

  

![](/media/y1yj4d5p/82c_clausura-jornadas-educacion-canina-170.jpg)  

*   [](http://www.facebook.com/sharer.php?u=https://aytosagunto.es/va/actualitat/les-jornades-canines-d-educacio-per-a-la-convivencia-conclouen-amb-gran-exit-de-participacio/ "Facebook")
*   [](http://twitter.com/share?url=https://aytosagunto.es/va/actualitat/les-jornades-canines-d-educacio-per-a-la-convivencia-conclouen-amb-gran-exit-de-participacio/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-jornades-canines-d-educacio-per-a-la-convivencia-conclouen-amb-gran-exit-de-participacio/ "Linked In")
*   [](mailto:?body=https://aytosagunto.es/va/actualitat/les-jornades-canines-d-educacio-per-a-la-convivencia-conclouen-amb-gran-exit-de-participacio/)